Batman: Arkham City

Batman: Arkham City er et tredjepersonsskytespill, tilgjengelig for PS3, Xbox 360 og PC. Spillet ble gitt ut i 2011, av Warner Bros. Entertainment.

Selskapet bak spillet er Rocksteady Studios, som står bak tidligere utgivelser som Batman: Arkham Asylum og Urban Chaos. Spillet inneholder kjente stemmer som Mark Hamill i rollen som Jokeren, og Kevin Conroy i rollen som Batman, i tillegg til stemmer som Nolan North i litt mindre roller som «Pingvinen» («The Penguin»). Spillet er en oppfølger, og fortsetter den detaljerte historien og gameplayet, fra Batman: Arkham Asylum. Spillet inneholder også mange skjulte referanser til det store Batman-universet og til DC Comics-universet generelt.

Forskjellige handlinger i løpet av spillet, kan belønne spilleren med erfaringspoeng som gjør at spilleren med jevne mellomrom kan komme til et høyere nivå, eller skaffe seg forskjellige oppgraderinger til Bat-Suit, nytt utstyr eller bedre ferdigheter. Nytt utstyr kan også bli tilgjengelig i løpet av spillet, for eksempel en Cryptographic Sequencer, som brukes til hacking av sikkerhetskonsoller, eller overvåke kortbølgeradio-kanaler. Andre gjenstander som kommer tilbake fra det første spillet inkluderer en eksplosiv gel, som kan detoneres for å slå ut fiender ned i kamp.

Nye gjenstander i Batmans arsenal inkluderer: røykbomber som kan desorientere motstandere. Eller en pistol som kan bedøve fiender, og en spesiell type granater som kan gjøre mål til is. Etter å ha gjennomført et visst utvalgt antall utfordringer, må Batman redde også et sivilt gissel som holdes fanget i en av Riddlers dødsfeller. Catwoman er en annen spillbar karakter som er tilgjengelig via Catwoman-kampanjen, som i utgangspunktet var nedlastbart innhold på PlayStation 3 eller Xbox 360-konsollen. Men senere ble den delen også inkludert i PC-versjonen av spllet. Batmans allierte Robin og Nightwing er også spillbare karakterer.

Handlingsreferat 
Hendelsene i dette videospillet foregår ett år etter hendelsene i Batman: Arkham Asylum. Quincy Sharp, tidligere direktør ved Arkham Asylum, har tatt æren for å ha stanset Joker og hans kriminalitet, og bruker dette for å bli utnevnt til borgermester for Gotham City. Han erklærte at både asylet og Blackgate Penitentiary ikke lenger var egnet til å holde byens fanger, og Sharps administrasjon beordrer at begge fasilitetene burde stenges. Han kjøper i steden Gothams mest beryktede slum, og gjør dette om til et enormt fengsel som får navnet Arkham City.

Psykiater Hugo Strange blir ansvarlig for dette anlegget - som i hemmelighet manipulerer Sharp - og overvåkes av et useriøst privat firma, TYGER Security. Innsatte får gjøre som de vil, så lenge de ikke forsøker å flykte fra området. Batman holder øye med det nye prosjektet, bekymret for at den kaotiske situasjonen i området kommer til å gå ut av kontroll. I mellomtiden lider Jokeren av en potensielt dødelig sykdom forårsaket av hans tidligere forbruk av Titan-formelen, et ustabilt steroid som kan gjøre mennesker til et vanvittige monster.

På en pressekonferanse, gjennomført av Bruce Wayne, erklærer han sin motstand mot Arkham City. Han forsøker å arrestere og fengsle TYGER-leiesoldater. Hugo Strange avslører sin kunnskap om Waynes hemmelige identitet som Batman. Wayne forsøker å redde Catwoman fra å bli henrettet av Two-Face, som håper å vinne respekt ved å myrde henne. Batman sporer også opp Jokeren til hans skjulested ved Sionis Steelmill. Batman oppdager at den ustabile Titan-formelen går gjennom en mutasjon i Jokers blod, noe som dreper Jokeren gradvis.

Jokeren klarer å fange Batman, og smitter ham med den samme dødelige sykdommen. Joker avslører også at sykehuset i Gotham har blitt forgiftet med hans infiserte blod. Batman blir desperat etter å redde både seg selv, og byens uskyldige borgere. Han oppsøker Mr. Freeze, som tidligere hadde utviklet en mulig vaksine, men han ble deretter kidnappet av en kjeltring. En annen, ny motgift blir også stjålet av Harley Quinn, før Batman rekker å bruke den.

Mottagelse 

Batman: Arkham City fikk generelt gode spillomtaler.

Referanser

Eksterne lenker 
 

Videospill fra 2011
Games for Windows-spill
PlayStation 3-spill
MacOS-spill
Xbox 360-spill
Batman
Videospill utviklet i Storbritannia
D.I.C.E. Awards-vinnere